लोक सुराज अभियान के लिए बनाए गए 33 क्लस्टर, 3 अप्रैल से लगेंगे शिविर
लोग सुराज अभियान में शासन को 9 नगरीय निकायों व 3 जनपद पंचायतों से 1 लाख 35 हजार 603 आवेदन शिकायत व मांग के प्राप्त हुए है। 31 मार्च तक निराकरण करने के बाद 3 अप्रैल से शासन शिविर लगाकर इनके निराकरण होने की जानकारी प्राप्त करेगा। जिसके लिए कुल 33 क्लस्टर बनाए गए हैं, जहां पर शिविर लगाए जाएंगे।
पहला चरण समाप्त होने के बाद आवेदनों की छंटनी व निराकरण शुरू हो चुका है। 1 मार्च से 31 मार्च तक संबंधित आवेदनों का निराकरण या निराकरण क्यों नहीं किया जा रहा, जानकारी ली जाएगी। जिसके बाद 3 अप्रैल से 30 मई तक शिविर लगाए जाएंगे। जिले की 297 नगर ग्राम पंचायतों को मिलाकर शासन ने कुल 33 क्लस्टर बनाए हैं। हर क्लस्टर में 10-10 ग्राम पंचायतें शामिल हैं।
आवेदकों को शिकायत और निराकरण का भेजेंगे मैसेज
लाेक सुराज के दौरान आवेदन करने वालों को एसएमएस से सूचना दी जा रही है। जिसमें आवेदन करने की तारीख व दर्ज संख्या की जानकारी दी जा रही है। इसके बाद निराकरण करने से संबंधित मैसेज भी भेजा जाएगा।
मुख्यमंत्री व मंत्री भी पहुंचेंगे शिविरों में
अभियान के अंतिम चरण में लगने वाले शिविर में खुद मुख्यमंत्री डॉ. रमन सिंह व विभागीय मंत्री पहुंचेंगे। वे प्राप्त आवेदन व निराकरण से संबंधित पूरी जानकारी लेंगे। वहीं लापरवाही बरतने वाले अधिकारियों-कर्मचारियों पर कार्रवाई भी करेंगे।
शिकायतें हल की जा रही
लोक सुराज अभियान के पहले चरण में आवेदन प्राप्त होने के बाद उनका निराकरण किया जा रहा है। जिसके बाद 3 अप्रैल से शिविर लगाए जाएंगे। जिसके लिए 33 क्लस्टर बनाकर अधिकारियों को जिम्मेदारी सौंपी गई है। पीएस एल्मा, अपर कलेक्टर दुर्ग
जानिए..कहां-कहांं, कितने आवेदन आए
जनपद आवेदन
दुर्ग 28578
धमधा 34945
पाटन 42662
नगरीय निकाय आवेदन
ननि दुर्ग 5324
ननि भिलाई 14949
ननि भिलाई-चरोदा 5442
नपा. अहिवारा 113
नपा कुम्हारी 651
नपा. जामुल 365
नपं धमधा 430
नपं पाटन 492
नपं उतई 1652
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva mai_Deva bho_Deva awa_Deva hin_Deva kas_Deva npi_Deva npi_Deva npi_Deva hin_Deva npi_Deva san_Deva npi_Deva san_Deva